Diari Oficial de la Generalitat Valenciana


Sumari del DOGV 9472, del 17-11-2022 (2022/10931)

ACORD d'11 de novembre de 2022, del Consell, pel qual s'autoritza incrementar el límit per a comprometre despeses plurianuals amb càrrec a la línia de subvenció de concurrència competitiva S0697, «Ajudes destinades a promoure la protecció, el foment i el desenvolupament del patrimoni i dinamització cultural, i l'adequació i renovació de béns i espais municipals», del capítol 7 del programa 125.10, Administració local i organització territorial del Consell, adscrit a la Presidència de la Generalitat (VL 05.006/22-048).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9472

Data del DOGV
:   17-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10998


Data del document
:   11-11-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'11 de novembre de 2022, del Consell, pel qual s'autoritza incrementar el límit per a comprometre despeses plurianuals amb càrrec a la línia de subvenció de concurrència competitiva S0697, «Ajudes destinades a promoure la protecció, el foment i el desenvolupament del patrimoni i dinamització cultural, i l'adequació i renovació de béns i espais municipals», del capítol 7 del programa 125.10, Administració local i organització territorial del Consell, adscrit a la Presidència de la Generalitat (VL 05.006/22-048). [2022/10150]  
  
El pressupost de la Presidència de la Generalitat inclou en l'annex de transferències i subvencions de capital del programa 125.10, Administració local i organització territorial del Consell, la línia de subvenció de concurrència competitiva S0697, «Ajudes destinades a promoure la protecció, el foment i el desenvolupament del patrimoni i dinamització cultural, i l'adequació i renovació de béns i espais municipals», amb una dotació inicial de 9.400.000 euros.  
Pel Decret 22/2022, de 18 de juliol, del president de la Generalitat, es van aprovar les bases reguladores per a la concessió de subvencions destinades a promoure la protecció, el foment i el desenvolupament del patrimoni i la dinamització cultural, i l'adequació i renovació de béns i espais municipals de la Comunitat Valenciana i es convoquen les ajudes per a l'exercici 2022. En el seu article 2 assenyala una dotació de 39.052.366,94 euros, amb la següent distribució temporal: 6.779.352,94 euros en 2022 i 6.580.000,00 euros en 2023.  
Considerant que la proposta de concessió ascendeix a un total de 63.483.517,68 euros, corresponent 5.710.689,18 euros a l'anualitat 2022 i 34.398.999,51 euros a l'anualitat de 2023, i que el citat Decret preveu, tant en el seu article 2 en relació amb el finançament i quanties màximes per a les ajudes, com en la base quinzena quant als supòsits d'excepcionalitat establits en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la possibilitat d'ampliar l'import global de les ajudes, per a atendre les peticions que, presentades dins del termini, acrediten reunir els requisits i altres condicions establides en aquestes bases, la Direcció General d'Administració Local proposa incrementar el límit quantitatiu per a adquirir compromisos l'any 2023, segons el que s'estableix per l'article 40.3 de la Llei 1/2015, d'hisenda pública, del sector públic instrumental i subvencions, amb càrrec a la línia de subvenció de concessió S0697, «Ajudes destinades a promoure la protecció, el foment i el desenvolupament del patrimoni i dinamització cultural, i l'adequació i renovació de béns i espais municipals», del capítol 7 del programa 125.10, Administració local i organització territorial del Consell, amb la finalitat d'atendre els compromisos de despeses derivades de la convocatòria.  
A aquest efecte i en virtut del que es disposa en l'article 40.4 de la Llei 1/2015, d'hisenda pública, del sector públic instrumental i de subvencions, el Consell, a proposta de la Conselleria d'Hisenda i Model Econòmic,   
  
  
  
ACORDA  
  
Primer i únic  
Autoritzar l'ampliació del límit quantitatiu que fixa l'article 40.3 de la Llei 1/2015, d'hisenda pública, del sector públic instrumental i de subvencions, per a assumir compromisos de despesa per a l'exercici 2023, amb càrrec a la línia de subvenció de concurrència competitiva S0697, «Ajudes destinades a promoure la protecció, el foment i el desenvolupament del patrimoni i dinamització cultural, i l'adequació i renovació de béns i espais municipals», del capítol 7 del programa 125.10, Administració local i organització territorial del Consell, d'acord amb el següent detall:  
  
  
  
  
Anualitat Límit actual Límit modificat  
2023 6.580.000,00 43.096.214,51  
  
  
València, 11 de novembre de 2022  
  
La consellera secretària,  
AITANA MAS MAS